
Për tarifat e shërbimit për licencat e peshkimit

Në mbështetje të nenit 102 të Kushtetutës, ligjit nr.7908, datë 5.4.1995 “Për peshkimin dhe akuakulturën”, në zbatim të nenit 22 të rregullores nr.2, datë 17.5.2007 “Për licencimin e peshkimit dhe akuakulturës”,

Udhëzoj:

1. Angazhimet e inspektoratit të peshkimit dhe të bordit të licencave të aktivitetit të peshkimit pranë Ministrisë së Mjedisit, Pyjeve dhe Administrimit të Ujërave, për shqyrtimin e kërkesës dhe marrjen e vendimit për licencën e peshkimit, vlerësohen si shërbime ndaj të tretëve dhe paguhen nga kërkuesi në formën e tarifave të shërbimeve.
2. Vlera e tarifës përfshin shpenzimet administrative, si dhe gjithë veprimtaritë konkrete të inspektoratit të peshkimit dhe të ministrisë gjatë procesit të shqyrtimit të kërkesës për miratimin e licencës.
3. Tarifa e paguar është e pakthyeshme, pavarësisht nga fakti nëse kërkesa miratohet ose jo.
6. Tarifa derdhet nga kërkuesi në bankë, në adresën: Ministria e Mjedisit, Pyjeve dhe Administrimit të Ujërave, Raiffeisen Bank, nr.llogarisë i ministrisë: 0104030780, me emërtimin “tarifë shërbimi për licencë peshkimi”, sipas llojit të veprimtarisë së kërkuar.
8. Përcaktimi i tarifës së shërbimit bëhet mbi bazën e kohës dhe mjeteve të shpenzuara gjatë procesit të shqyrtimit dhe marrjes së vendimit.
9. Tarifat e shërbimit për licencat e peshkimit do të jenë:
a) Tarifa e shërbimit për licencë peshkimi detar me mjete lundruese me kuvertë do të jetë 3000 lekë.
b) Tarifa e shërbimit për licencë peshkimi bregdetar me mjete lundruese pa kuvertë do të jetë 2000 lekë.
c) Tarifa e shërbimit për licencë peshkimi në ujërat e brendshme do të jetë 3000 lekë.
d) Tarifa e shërbimit për licencë peshkimi me mjete fikse ose stacionare, si dhe për grumbullimin e molusqeve në bregdet ose laguna do të jetë 				2000 lekë.
e) Tarifa e shërbimit për licencë akuakulture do të jetë 				3000 lekë.
f) Tarifa e shërbimit për licencë peshkimi sportiv do të jetë 			3000 lekë.
g) Tarifa e shërbimit për rinovimin e licencës do të jetë 				1000 lekë.
h) Tarifa e shërbimit për transferimin e licencës do të jetë 			1000 lekë.
Ky udhëzim hyn në fuqi pas botimit në Fletoren Zyrtare.

